Id-Direttiva tal-Kummissjoni
tat-22 ta’ Ġunju, 1977,
dwar l-approssimazzjoni tal-liġijiet ta’ l-Istati Membri dwar metodi tal-kampjunar u ta’ l-analiżi tal-fertilizzanti
(77/535/KEE)
IL-KUMMISSJONI TAL-KOMMUNITAJIET EWROPEJ,
Wara li kkunidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/116/KEE tat-18 ta’ Dicembru, 1975, dwar l-approssimazzjoni tal-liġijiet ta’ l-Istati Membri dwar il-fertilizzanti [1] u partikolarment l-Artikolu 9(2) tagħha,
Billi dik id-Direttiva tipprovdi għal kontrolli uffiċjali għall-fertilizzanti tal-KEE bil-għan li jitħares dak li hu meħtieġ skond id-disposizzjonijiet tal-Komunità dwar il-kwalità u l-għamla tal-fertilizzanti;
Billi l-miżuri referuti f’din id-Direttiva huma skond l-Opinjoni tal-Kumitat dwar l-Adattament għal Progress Tekniku tad-Direttivi għat-Tneħħija ta’ Kontrolli Tekniċi għall-Kummerċ tal-Fertilizzanti,
ADOTTAT DIN ID-DIRETTIVA:
Artikolu 1
L-Istati Membri għandhom jieħdu l-miżuri meħtieġa sabiex jaraw li l-kampjuni u l-analiżi għall-kontroll uffiċjali tal-fertilizzanti tal-KEE skond l-Artikolu 8(1) u (2) tad-Direttiva tal-Kunsill 76/116/KEE tat-18 ta’ Diċembru, 1975, isiru skond il-metodi msemmija fl-Anness ta’ din id-Direttiva,
Artikolu 2
1. L-Istati Membri għandhom, sa mhux aktar tard mid-19 ta’ Diċembru, 1977, idaħħlu fis-seħħ il-liġijiet, ir-regolamenti jew id-disposizzjonijiet amministrattivi meħtieġa li jkunu jaqblu ma’ din id-Direttiva. Huma għandhom javżaw mill-ewwel b’dan lill-Kummissjoni.
2. L-Istati Membri għandhom jaraw li t-testi tad-disposizzjonijiet tal-liġijiet nazzjonali li huma jadottaw fil-qasam kopert b’din id-Direttiva jkunu mgħoddija lill-Kummissjoni.
Artikolu 3
Din id-Direttiva hija indirizzata lill-Istati Membri.
Magħmula fi Brussel, it-22 ta’ Ġunju, 1977.